paragraph_text: Spiralni vjetroagregat je vjetroagregat s vertikalnom osi vrtnje kojeg karakteriziraju spiralne lopatice koje pretvaraju kinetičku energiju vjetra u mehaničku koja uzrokuje rotaciju vratila koja se preko električnog generatora pretvara u električnu energiju. Jedna od glavnih prednosti ovakvih vjetroagregata je manja buka za vrijeme rotacije turbine sa spiralnim lopaticama.